b'\n_START_ARTICLE_\nEl detectiu Conan: L\'\xc3\xbaltim mag del segle\n_START_SECTION_\nArgument\n_START_PARAGRAPH_\nEl detectiu Conan, l\'heroi d\'aquesta aclamada s\xc3\xa8rie de televisi\xc3\xb3, finalment ha trobat el que buscava: un lladre misteri\xc3\xb3s anomenat Kaito Kid. En Conan i el seu amic Heiji, estan decidits a protegir l\'\xc3\xbaltim tresor de la dinastia russa dels Romanov de l\'amena\xc3\xa7a d\'en Kaito Kid: l\'ou de la mem\xc3\xb2ria (o tamb\xc3\xa9 l\'ou de Pasqua). Malgrat tot, la fabulosa t\xc3\xa8cnica de robatori d\'en Kaito Kid els confon i li permet endur-se l\'ou. En Kaito Kid surt volant amb l\'ala delta, per\xc3\xb2 de sobte apareix un assass\xc3\xad en s\xc3\xa8rie que el dispara a l\'ull per impedir el seu intent de fuga. Com a bon mag que \xc3\xa9s, en Kaito Kid desapareix, deixant enrere nom\xc3\xa9s un colom blanc i l\'ou. Ara, el tresor, el t\xc3\xa9 el tirador. Despr\xc3\xa9s d\'aquest incident maten a un altre home de la mateixa manera. Una dona, l\'hereva leg\xc3\xadtima del magn\xc3\xadfic ou, revela a en Conan i els seus amics el secret de la hist\xc3\xb2ria de la seva fam\xc3\xadlia, que explica el misteri de la Revoluci\xc3\xb3 Russa. Despr\xc3\xa9s d\'aix\xc3\xb2, en Conan descobreix un pl\xc3\xa0nol parcial d\'un altre exemplar, que li permet saber que l\'ou de la mem\xc3\xb2ria oculta una mena de giny. Aix\xc3\xb2 li fa pensar que l\'ou original est\xc3\xa0 guardat al castell, protegit per una s\xc3\xa8rie de trampes aparentment banals, que no s\xc3\xb3n m\xc3\xa9s que el camuflatge de grandiosos dissenys arquitect\xc3\xb2nics. All\xc3\xa0 un altre home del grup \xc3\xa9s assassinat; i per posar encara m\xc3\xa9s emoci\xc3\xb3 la Ran no li treu l\'ull de sobre a en Conan, ja que sospita que en realitat \xc3\xa9s en Shinichi. Tot i aix\xc3\xb2, en Conan/Shinichi sospita que el que no li treu l\'ull de sobre \xc3\xa9s en Shiratori, inspector de policia. Descobrir\xc3\xa0 alg\xc3\xba la identitat d\'en Conan? Com podran tornar aquest ou tant valu\xc3\xb3s? L\'enigma que envolta la hist\xc3\xb2ria atreu qualsevol cor aventurer.\n_START_SECTION_\nM\xc3\xbasica\n_START_PARAGRAPH_\nEl tema musical principal \xc3\xa9s "One" del grup japon\xc3\xa8s B\'z._NEWLINE_Per a aquesta pel\xc2\xb7l\xc3\xadcula, el m\xc3\xbasic japon\xc3\xa8s Katsu Ohno va crear 29 noves pistes de so. Aquestes noves pistes de so van ser utilitzades posteriorment per a la s\xc3\xa8rie, a partir de la tercera temporada.'